Държавен вестник, бр. 25, 2012 г., стр. 51

БРОЙ  25	
Д Ъ Р Ж А В Е Н  В Е С Т Н И К 	
СТР.  51  
и са база за изготвянето на метеорологични 
сведения за разпространение в района на 
летището и извън него.
(2) Метеорологичните сведения са редовни 
и специални.
Чл. 31. (1) Редовните наблюдения се извър­
шват денонощно, освен ако не е съгласувано 
друго между ГД „ГВА“, ДАНО и съответните 
ползватели.
(2) Редовните наблюдения се извършват на 
интервали от един час.
(3) На определени летища, указани в AIP, 
наблюденията се извършват на интервали от 
половин час.
(4) В определени от ГД „ГВА“ летищни 
метеорологични станции наблюденията се 
извършват по разписание, съгласувано от 
ДАНО и съответните ползватели.
Чл. 32. Редовните сведения се разпростра-
няват, като: 
1. локални редовни сведения, които се 
разпространяват само на летището и са 
предназначени за долитащи и отлитащи ВС;
2. редовни сведения METAR, които се 
разпространяват извън района на летището 
и са предназначени главно за целите на по-
летното планиране, предаванията VOLMET 
и D-VOLMET.
Чл. 33. На летищата, които не работят 
денонощно, сведения METAR започват да се 
излъчват преди възобновяване на полетите в 
интервал от време, указан в РАНС.
Чл. 34. (1) Доставчикът на аеронавигаци-
онно обслужване след консултации със заин-
тересованите ползватели утвърждава списък 
от критерии за провеждане на специални 
наблюдения.
(2) Специалните сведения съдържат данни-
те, получени от специалните наблюдения, и 
се разпространяват, като: 
1. локални специални сведения за съот-
ветното летище, предназначени за долитащи 
и отлитащи ВС;
2. специални сведения SPECI, които се 
разпространяват извън района на съответното 
летище, предназначени главно за целите на 
полетното планиране, предаванията VOLMET 
и D-VOLMET.
(3) Когато сведенията METAR се раз-
пространяват на интервали от половин час, 
специални сведения SPECI не се изготвят.
(4) Метеорологичната информация, съ-
държаща се в ATIS и D-ATIS, се извлича от 
локални редовни и специални сведения.
Чл. 35. На летищата, които не работят 
денонощно, сведения SPECI се излъчват при 
необходимост след възобновяване на излъч-
ването на сведения METAR.
Раздел ІІІ
Съдържание на сведенията
Чл. 36. Локалните редовни и специални 
сведения и сведенията METAR/SPECI съдър-
жат следната информация, подробно указана 
в приложение № 1, в следния ред: 
1. индекс на типа сведение;
2. индикатор за местоположение;
3. време на наблюдението;
4. идентификатор за автоматизация или 
когато е приложимо – за липсващи сведения;
5. посока и скорост на приземния вятър;
6. видимост;
7. видимост на ПИК, когато е приложимо;
8. метеорологични явления в момента на 
наблюдението;
9. количество на облаците, вида им (само 
за купесто-дъждовни и мощни купести облаци 
над или около летището) и височина на дол-
ната им граница или вертикална видимост;
10. температура на въздуха и температура 
на точката на оросяване;
11. атмосферно налягане – QNH, и когато 
е приложимо – QFE (QFE се включва само 
в локалните редовни и специални сведения);
12. допълнителна информация, определена 
в приложение № 1.
Чл. 37. В случаите, предвидени в РАНС, в 
сведенията METAR/SPECI се включва и до-
пълнителна информация извън тази по чл. 36. 
Раздел ІV
Приземен вятър
Чл. 38. В ЛМСт се измерват средната по-
сока, средната скорост и значимите промени 
на посоката и скоростта на вятъра, като ин-
формацията се съобщава в градуси спрямо 
географския север и метри за секунда (възли).
Чл. 39. (1) В локалните редовни и специ-
ални сведения наблюденията на приземния 
вятър са представителни за: 
1. условията по дължината на ПИК – ко-
гато сведенията са използвани за излитане;
2. зоната на опиране – когато сведенията 
са използвани за кацане.
(2) Наблюденията на приземния вятър за 
сведения METAR/SPECI са представителни 
за условията на:
1. цялата ПИК, когато има само една писта;
2. целия комплекс от ПИК, когато има по-
вече от една писта.
Раздел V
Видимост
Чл. 40. Хоризонталната видимост се из-
мерва, наблюдава и съобщава в метри или 
километри.
Чл. 41. (1) В локалните редовни и специ-
ални сведения наблюденията на видимостта 
са представителни за условията: